钦定古今图书集成/明伦汇编/闺媛典/第323卷 > 皇清五十六 > 林绍錝妻周氏
## 钦定古今图书集成/明伦汇编/闺媛典/第323卷 > 皇清五十六 > 林绍錝妻周氏

按《海阳县志》：“周氏，进士观察使宗礼女孙，少司农林熙春孙妇，上林苑监正益封媳也。适益封子绍錝，年二十，生二子。未几錝亡，氏年二十一，屡觅死以救得免。舅姑曲谕，乃收泪抚两孤，敝衣蓬鬓，长斋佛前，一切屏弃不问，督两孤如严师，问安视膳，以妇代子，命其子为舅姑卜吉，脱簪珥襄事，寒风冷月，机杼声不” 少辍，六十馀年如一日。两遭叛镇之祸，流离艰险，克保无恙。年八十五，奉

旨“建坊旌表。”